Järjestämme Suomessa noin 130 erilaista kokousta ja tapahtumaa Suomen EU-puheenjohtajuuskaudella. Niistä valtaosa on suunnattu virkamiehille, ja heitä kannustamme käyttämään julkisia kulkuvälineitä. Kokouspaikka on valittu niin, että tämä on helppoa.
Ministereiden kohdalla aikataulu- ja turvallisuussyyt sallivat harvoin julkisten liikennevälineiden käytön. Kuljetukset järjestämme vain ministerikokouksiin. Virkamieskokouksiin ja muihin tapahtumiin saapuvia kokousvieraita kannustamme käyttämään julkisia kulkuvälineitä.
Jäsenvaltioilla ei yleensä ole valmiina puolen vuoden EU-puheenjohtajakauden ministerikokousten vaatimaa kuljetuskalustoa. Kaikilla viime vuosien puheenjohtajamailla on ollut yritysyhteistyösopimus kuljetuskalustosta.